BCPG-RATCH-GUNKUL-SUPER ติดโผเข้าชิงโซลาร์”ทหารผ่านศึก”
BCPG-RATCH-GUNKUL-SUPER ติดโผเข้าชิงโซลาร์"ทหารผ่านศึก”
30 พ.ค. 2561

องค์การสงเคราะห์ทหารผ่านศึก ในพระบรมราชูปถัมภ์ ประกาศเรื่องผลการคัดเลือกผู้ผ่านการตรวจสอบคุณสมบัติเบื้องต้น โครงการผลิตไฟฟ้าจากพลังงานแสงอาทิตย์แบบติดตั้งบนพื้นดิน สำหรับหน่วยราชการและสหกรณ์ภาคการเกษตร พ.ศ.2560 โดยมีรายชื่อที่ผ่านการคัดเลือกจำนวน 21 บริษัท ดังนี้
แหล่งข่าวจากวงการอุตสาหกรรมไฟฟ้า กล่าวว่า ผู้ที่ผ่านการคัดเลือกทั้ง 21 บริษัทมีสิทธิที่จะเข้าร่วมกับองค์การสงเคราะห์ทหารผ่านศึกฯ(อผศ.) ในการเข้าร่วมเสนอโครงการโซลาร์ฟาร์มส่วนราชการและสหกรณ์ภาคการเกษตร ระยะที่ 2 ในโควตาของหน่วยงานราชการจำนวนไม่เกิน 100 เมกะวัตต์ ซึ่งทั้ง 21 บริษัท แต่ละบริษัทสามารถเสนอโครงการได้โครงการละ 5 เมกะวัตต์ รวมจำนวนไม่เกิน 5 โครงการ หลังจากนั้นก็จะไปเข้าสู่กระบวนการคัดเลือกตามกฎเกณฑ์ของคณะกรรมการกำกับกิจการพลังงาน (กกพ.) หากมีผ่านคุณสมบัติเบื้องต้นก็จะสามารถเข้าไปร่วมจับสลากคัดเลือกผู้ดำเนินการต่อไปในวันที่ 26 พ.ค.นี้
ทั้งนี้ กกพ.ได้ออกประกาศรับซื้อไฟฟ้าในโครงการโซลาร์ฟาร์มส่วนราชการและสหกรณ์ภาคการเกษตร ระยะที่ 2 รวมจำนวนไม่เกิน 219 เมกะวัตต์ แบ่งเป็น หน่วยงานราชการ ไม่เกิน 100 เมกะวัตต์ และสหกรณ์ภาคการเกษตร ไม่เกิน 119 เมกะวัตต์ ซึ่งในหน่วยงานของราชการนั้น เบื้องต้นทางคาดว่ามีเพียง อผศ.เพียงหน่วยงานเดียวที่จะสามารถเข้าร่วมโครงการได้ โดยไม่มีคุณสมบัติขัดกับกฎหมาย
กำหนดการในการจัดหาไฟฟ้า สำหรับหน่วยงานราชการและสหกรณ์ภาคการเกษตรที่ประสงค์จะเป็นเจ้าของโครงการ สามารถตรวจสอบจุดเชื่อมโยงระบบไฟฟ้ากับการไฟฟ้าฝ่ายจำหน่ายได้ตั้งวันที่ 8-24 พ.ค.60 ,ให้ยื่นคำขอเป็นเจ้าของโครงการระหว่างวันที่ 29 พ.ค.-2 มิ.ย.60 ,ตรวจสอบคุณสมบัติผู้ที่ประสงค์จะเป็นเจ้าของโครงการ วันที่ 5-13 มิ.ย.60 ,ประกาศรายชื่อผู้ที่ผ่านการตรวจคุณสมบัติผู้ที่ประสงค์จะเป็นเจ้าของโครงการ วันที่ 14 มิ.ย.60 ,คัดเลือกผู้ที่ประสงค์จะเป็นเจ้าของโครงการที่ผ่านการตรวจคุณสบัติ (โดยวิธีการจับสลาก) วันที่ 26 มิ.ย.60 ,ประกาศผลการจับสลาก วันที่ 28 มิ.ย.60
ผู้ผ่านการคัดเลือกยื่นคำร้องและข้อเสนอขอขายไฟฟ้า วันที่ 29 มิ.ย.-9 ต.ค.60 ,ประชุมชี้แจงสำหรับผู้สนับสนุนโครงการและผู้ร่วมลงทุนภายในเดือนก.ค.60, พิจารณาคำร้องและข้อเสนอขอขายไฟฟ้า วันที่ 9 ส.ค.-31 ต.ค.60 และประกาศรายชื่อผู้ที่ผ่านการพิจารณา วันที่ 3 พ.ย.60 และทำสัญญาซื้อขายไฟฟ้าภายในวันที่ 2 มี.ค.61 ขณะที่ต้องจ่ายไฟฟ้าเชิงพาณิชย์ ไม่เกินวันที่ 30 ธ.ค.61